Vagtskifte  i 
Den  Danske  Mission 

Den  29.  juni  blev  missionspræsident  Knud  B.  Andersen  og  hans  hustru, 
Nunne  D.  Andersen  afløst  efter  tre  års  virke. 
Her  følger  nogle  af  de  oplevelser  og  indtryk,  som  de  tager  med  sig 

til  deres  nye  hjem  i  Fredericia. 


Præsident  Knud  B.  Andersen  og  søster 
Nunne  D.  Andersen  foto-,  td 


Præsident  Knud  B.  Andersen  og  søster  Nunne  D. 
Andersen  har  trofast  besøgt  alle  enheder  i  Danmark 
og  Island  og  ses  her  ved  en  af  de  mange  konferencer 

Missionærerne  bygger  videre  på  den 
baggrund,  de  kommer  med 

Arbejdet  sammen  med  missionærerne,  de 
unge  ældster,  de  unge  søstre  samt  ægteparre- 
ne, der  har  været  kaldet  til  at  tjene  i  Danmark 
og  Island,  har  givet  os  de  bedste  oplevelser.  I 
alt  har  vi  igennem  de  tre  år,  der  nu  er  gået, 
tjent  sammen  med  i  alt  225  missionærer. 

Når  en  missionær  har  modtaget  sin  kal- 
delse til  at  tjene  i  Den  Danske  Mission,  bli- 
ver missionæranbefalingen  med  et  billede 
straks  efter  sendt  til  missionskontoret. 

På  denne  anbefaling  har  missionærens 
biskop  og  stavspræsident  skrevet  deres  anbe- 
falinger samt  nogle  fortrolige  oplysninger.  Så 
har  jeg  som  missionspræsident  haft  mulighed 
for  at  danne  mig  et  billede  af,  hvordan  den 
pågældende  vil  kunne  arbejde  som  missionær. 

Det  har  imidlertid  vist  sig,  at  disse 
"skudsmål"  sjældent  slår  til! 

En  ting  er,  at  en  ung  broder  eller  søster  er 
meget  trofast  til  at  passe  sine  pligter  hjemme 


i  eget  ward  eller  egen  gren.  En  helt  anden 
situation  forekommer  under  hårdt  arbejds- 
pres i  missionsmarken  langt  borte  fra  deres 
eget  hjem  og  land  og  i  en  anden  kultur! 

Men  det  skal  her  nævnes,  at  langt  de  fleste 
missionærer,  der  kaldes  til  Danmark  er  stær- 
ke unge  mennesker.  Det  er  de  også,  fordi  de 
har  givet  udtryk  for  på  deres  anbefaling,  at 
de  gerne  vil  lære  et  fremmed  sprog.  Det  kan 
være  en  stor  udfordring! 

Nye  missionærer 

Det  har  været  meget  spændende  at  mod- 
tage nye  missionærer  i  lufthavnen! 

De  er  meget  trætte  efter  deres  lange  rejse 
fra  sprogskolen  i  Provo;  men  vi  får  hurtigt  et 
indtryk  af  den  personlighed,  der  ligger  i 
hver  enkelt  missionær. 

De  er  som  spæde  planter,  der  nu  bliver 
plantet  over  i  fremmed  jord,  og  der  er  utro- 
ligt dejligt  at  se,  hvordan  de  begynder  at  slå 
"rødder". 


Deres  villighed  til  at  være  lydige 
er  meget  vigtig  for  deres  udvikling  i 
missionsmarken. 

I  forbindelse  med  lydighed,  for- 
ventes det  af  de  nye  missionærer,  at 
de  bestræber  sig  på  at  tale  dansk 
hele  tiden! 

De  to  måneders  træning,  de  har 
fået  i  Provo,  har  langt  fra  gjort  dem 
perfekte  til  at  tale  dansk.  De  har  lært 
grundlæggende  dansk,  men  vores 
sprog  er  svært  at  udtale  for  en  ame- 
rikaner, og  nye  missionærer  har 
meget  svært  ved  at  forstå,  hvad  hur- 
tigttalende  danskere  siger  til  dem! 

Vore  "ekstra"  bogstaver,  æ,  ø,  og 
å,  volder  store  problemer  for  mange 
missionærer.  Men  en  missionær 
udvikler  sig  hurtigt  sammen  med 
sin  træner,  som  en  ældste  ofte  kalder 
for  sin  "far"! 

Udvikling  i  lederskab 

Efter  nogle  få  måneder  kan  man 
se  missionærernes  hengivenhed 
samt  se  hvilke  veje,  de  hver  især 
ønsker  at  følge.  Ved  vore  månedlige 
interviews  samt  igennem  de  breve, 
de  skriver  til  mig,  kan  jeg  følge  deres 
udvikling. 

En  mission  er  også  en  mulighed 
for  at  udvikle  evner  i  lederskab. 
Efter  at  missionæren  er  blevet  trænet 
i  to  måneder,  fortsætter  den  videre 
udvikling  gennem  hårdt  arbejde  bla. 
med  at  "banke  på  døre",  og  efter  en 
tid  bliver  missionæren  måske  senior, 
træner,  distriktsleder,  zoneleder  eller 
missionspræsidentens  assistent.  I  alt 
dette  ligger  der  et  arbejde  med  plan- 
lægning, samordning,  studium  af 
skriften  m.m.  samt  den  verdslige  del 
med  at  holde  rent  i  lejligheden  samt 
vaske  tøj. 

Ikke  altid  let 

Nogle  missionærer  kan  have  kri- 
ser under  deres  mission,  men  det  er 
en  glæde  for  os  at  sige,  at  vi  ikke  har 
været  nødt  til  at  sende  en  eneste 
missionær  hjem  på  grund  af  ulydig- 


hed. Missionærerne  vidste,  at  de 
kunne  ringe  til  os  gennem  døgnets 
24  timer,  hvis  der  var  problemer. 
Nogle  få  gange  har  det  været  nød- 
vendigt at  "rykke  ud"  til  missio- 
nærer, der  havde  det  svært,  men  vi 
har  fået  tingene  klaret  ved  fælles 
hjælp  og  som  regel  blot  ved  at  lytte. 

Disse  dejlige  missionærer  vil  altid 
betyde  rigtig  meget  for  os.  Igennem 
det,  vi  har  oplevet  sammen  med 
dem,  har  vi  lært  meget  om,  hvordan 
evangeliet  gennem  ofre  og  indvielse 
kan  forandre  mennesker. 

Vi  glæder  os  meget  til  igen  at 
mødes  med  "vore"  missionærer  ved 
en  "reunion"  i  oktober  1999  i  Salt 
Lake  City! 

Island  -  en  del  af  missionen 

Vores  mission  har  givet  os  mulig- 
hed for  at  være  meget  sammen  med 
medlemmer  i  alle  Kirkens  wards  og 
grene  i  Danmark  og  Island.  I  Dan- 
mark har  vi  kunnet  planlægge  at 
aflægge  besøg  i  hvert  ward  og  hver 
gren  én  gang  hvert  år. 

I  Island  er  der  8  unge  ældster 
samt  et  ægtepar  i  Reykjavik.  Her 
havde  jeg  også  som  missionspræsi- 
dent  haft  det  ansvar  at  være  præste- 
dømmeleder, og  derfor  har  jeg  været 
involveret  i  alle  Kirkens  anliggender 
deroppe.  Det  er  i  alt  under  vores 
mission  blevet  til  18  rejser  til  Island. 
Vi  har  set,  hvordan  det  er  hårdt  at 
være  missionær  i  Island.  Klimaet  er 
koldt  og  meget  blæsende  om  vinte- 
ren, og  sproget,  der  er  gammelnor- 
disk,  er  meget  kompliceret  med  en 
grammatik,  der  kan  give  op  til  24 
valgmuligheder  for  bøjningen  af  et 
enkelt  ord! 

Medlemmernes  indsats  vokser 

Det  er  dejligt  for  os  at  føle,  at  vi 
har  rigtig  mange  gode  vermer  i  Kir- 
ken i  Danmark  og  i  Island.  Igennem 
mine  tidligere  kaldelser  i  Kirken 
som  rådgiver  til  missionspræsiden- 
ter  samt  som  stavspræsident  har  jeg 


kendt  forholdene  i  mange  wards  og 
grene.  Når  jeg  nu  sammenligner  for- 
holdene og  lederne  rimdt  omkring  i 
Kirken  i  Danmark  dengang  og  nu,  så 
jeg  kan  mange  steder  se  god  frem- 
gang, og  det  er  mig  en  dyb  glæde. 

Generalautoriteteme  følger 
arbejdet  nøje 

Som  missionspræsidentpar  er  vi 
kommet  tæt  på  mange  af  Kirkens 
generalautoriteter.  Under  vores 
træning  fire  dage  på  MTC  i  Provo 
mødte  vi  Det  Første  Præsidentskab 
samt  de  flest  af  apostlene.  Det  var 
naturligvis  en  enestående  oplevelse. 

Min  hustru  blev  indsat  som  missi- 
onær af  ældste  Rex  D.  Pinegar,  og 
jeg  blev  indsat  som  missionspræsi- 
dent  af  ældste  Russell  M.  Nelson, 
som  vi  har  haft  et  venskab  med, 
siden  han  i  1987  med  sin  hustru  og 
søn  besøgte  os  i  Fredericia. 

Men  et  absolut  højdepunkt  var, 
da  præsident  og  søster  Gordon  B. 
Hinckley  den  14.  juni  1996  kom  til 
København  sammen  med  ældste  og 
søster  Dallin  H.  Oaks. 

Her  gav  profeten  os  det  løfte,  at  vi 
ville  være  i  stand  til  at  fordoble 
medlemstallet  på  fem  år. 

I  løbet  af  de  tre  år  på  vores  missi- 
on har  vi  haft  nær  forbindelse  med 
medlemmerne  af  områdepræsident- 
skabet i  Solihull  i  England.  Det  er  de 
ledere,  vi  skulle  henvende  os  til  med 
de  spørgsmål,  der  måtte  opstå  i  mis- 
sionen. Vi  har  mødt  disse  ledere  så 
ofte,  at  vi  har  lært  dem  at  kende  som 
personlige  venner. 

Hvert  år  i  november  måned  har 
vi  været  inviteret  til  seminar  for  mis- 
sionspræsidentpar i  England.  Ved 
disse  seminarer  har  vi  mødt  ældste 
Jeffrey  R.  Holland,  ældste  Neal  A. 
Maxwell  og  ældste  Henry  B.  Eyring. 
Det  har  været  opbyggende  for  os  på 
denne  måde  at  "sidde  ved  apostle- 
nes fødder". 

Under  seminarerne  i  England  har 
vi  bla.  boet  på  spændende  steder 

ude  på  landet.  Et  år  boede  vi  på  et 
gammelt  nomiekloster,  der  nu  var 
indrettet  som  hotel. 

Vi  har  også  besøgt  Benbow  Farm  i 
Herefordshire  med  den  lille  dam, 
hvor  Wilford  Woodruff  døbte  flere 
hundrede  medlemmer  af  De  Forene- 
de Brødre,  der  var  brudt  ud  af  Meto- 
distkirken. 

Hvert  forår  efter  generalkonferen- 
cen var  vi  i  alt  12  missionspræsiden- 
ter  i  det  nordeuropæiske  område 
også  i  England  for  at  få  orientering 
om  den  undervisning,  som  område- 
præsidentskabet havde  fået  fra  Kir- 
kens ledere  i  Salt  Lake  City. 

Regelmæssige  besøg 

En  gang  hvert  år  kom  et  medlem 
af  områdepræsidentskabet  sammen 
med  sin  hustru  på  en  såkaldt  missi- 
onstur  hos  os.  Vi  har  også  taget  dem 
med  rundt  til  zonekonferencer  med 
missionærerne,  og  der  har  også 
været  til  medlem-missionær-firesi- 
des  i  begge  stave.  Ved  disse  mission- 
sture  har  vi  været  værter  for  ældste 
Graham  W.  Doxey,  ældste  John  E. 
Fowler,  ældste  Spencer  J.  Condie  og 


områdepræsident  Cecil  O.  Samu- 
elson  med  hustruer.  Ved  en  særlig 
lejlighed  havde  vi  alle  tre  medlem- 
mer af  områdepræsidentskabet 
boende  hos  os  i  missionshjeirmiet. 
Disse  brødre  har  lært  at  sætte  pris  på 
den  gode,  danske  mad,  som  min 
hustru  lavede  og  serverede  for  dem. 

Vidnesbyrd 

Vores  mission  har  styrket  vore 
vidnesbyrd  på  mange  måder. 

Vi  har  set,  hvordan  evangeliet  har 
ændret  livet  hos  mange  af  de  nye 
medlemmer,  der  er  kommet  ind  i 
Kirken  gennem  missionærernes 
arbejde,  og  vi  har  set  hvordan  missi- 
onærerne har  knyttet  varige  venska- 
ber med  dem,  som  de  har  bragt  ind  i 
Kirken. 

I  perioder  har  vi  haft  meget  travlt 
med  vore  opgaver  i  missionen,  men 
dette  arbejde  bliver  aldrig  trivielt, 
for  det  er  Guds  børns  velfærd,  det 
drejer  sig  om. 

Vi  har  ikke  blot  lært  vore  missio- 
nærer godt  at  kende,  men  vi  har 
også  hørt  fra  mange  af  deres  famili- 
er. En  del  af  dem  har  vi  mødt  her. 


når  de  er  kommet  for  at  hente  deres 
søn  eller  datter  ved  slutningen  af 
deres  mission. 

Det  allerbedste 

De  allerbedste  oplevelser,  vi  har 
haft  med  missionærerne,  har  været 
de  vidnesbyrdsmøder,  vi  har  haft  i 
missionshjemmet,  når  der  kom  nye 
missionærer  til  missionen,  og  lige  før 
de  skulle  rejse  hjem  fra  deres  missi- 
on. Det  var  de  samme  missionærer, 
der  bar  vidnesbyrd  med  to  eller 
halvanden  års  mellemrum,  men 
deres  vidnesbyrd  er  vokset  og  har 
udviklet  sig  i  løbet  af  den  tid! 

I  skrivende  stund  {maj  1998)  ser  vi 
frem  til  besøg  af  præsident  Thomas 
S.  Monson  og  ældste  M.  Russell  Bal- 
lard  den  7.  juni  i  år. 

Min  hustru  og  jeg  føler  også,  at  vi 
i  rigt  mål  har  styrket  vore  egne  vid- 
nesbyrd på  vores  mission.  Vi  er  så 
taknemmelige  for  den  vidunderlige 
tid,  vi  har  haft. 

Nu  vil  vi  fortsætte  med  at  tjene 
Herren  i  vores  eget  ward  hjemme  i 
Fredericia! 

Knud  B.  Andersen 


Nordisk 
Distributions  Center 

lukket 


Januar  1967  -  en  milepæl  i  Den 
Danske  Missions  historie  -  et  Kir- 
kens distributionscenter  blev  etable- 
ret i  Danmark,  nærmere  betegnet  i 
Lynge.  Dette  var  en  direkte  følge  af 
Kirkens  vækst  i  hele  Skandinavien. 
Udvalget  af  materialerne  var  yderst 
begrænset  og  det  var  nødvendigt  at 


etablere  ikke  blot  et  distributionscen- 
ter, men  også  et  trykkeri.  Centret 
startede  under  ledelse  af  Jørgen  W. 
Schmidt,  og  hurtigt  fulgte  andre 
medarbejdere.  Egon  Auerbach  fik 
ansvaret  for  lageret  og  Tom  Asmus- 
sen fik  til  opgave  at  etablere  trykkeri- 
et, som  efter  kort  tid  blev  ret  så  effek- 


tivt. Det  var  der  også  stort  behov  for, 
for  mange  bøger  skulle  trykkes. 

Kurt  Voss  blev  bedt  om,  først  som 
fritidsjob,  at  etablere  et  distributions- 
system herunder  også  bogholderi, 
hvilket  var  hårdt  tiltrængt,  da  det 
øgede  arbejdspres  var  ved  at  forårsa- 
ge kollaps  forskellige  steder.  Kurt 

Voss  blev  efter  gentagne  opfordrin- 
ger fastansat  den  1.  december  1967 
som  kontorchef. 

Trykkeri 

Af  forskellige  grunde  blev  trykke- 
riet nedlagt  i  1970  og  overført  til 
Tyskland,  som  i  mellemtiden  havde 
opbygget  et  ret  så  omfattende  tryk- 
keri. Jørgen  W.  Schmidt  fratrådte 
august  1970,  og  Kurt  Voss  blev  1. 
september  1970  udpeget  til  leder  af 
distributionscentret  med  12  medar- 
bejdere på  dette  tidspunkt. 

Turbulens  omkring  trykkeriets 
lukning  og  følgende  afskedigelser 
samt  andre  omstændigheder  forår- 
sagede en  noget  trykket  stemning. 
Der  var  kun  en  vej,  at  løfte  i  flok 
hvilket  også  hurtigt  gav  resultater. 
Arbejdsglæden  blev  genskabt  og 
kundernes  positive  tilkendegivelser 
udeblev  heller  ikke. 


Spæd  EDB-start 

Nogle  år  senere  blev  KIENZLE'en 
afløst  af  en  "rigtig"  computer  med 
den  "enorme"  kapacitet  af  hele  10 
MB  harddisk,  men  sin  lidenhed  til 
trods,  virkede  den  fantastisk  godt  og 
klarede  vores  opgaver  på  en  særdeles 


holdt  enhederne  informeret.  Rekla- 
mationer vedrørende  Stjernen  og 
varesendinger  blev  så  at  sige  meget 
sjældne.  Skader  på  pakker  kendte  vi 
næsten  ikke  mere  takket  være  vore 
tjenstvillige  og  professionelle  lager- 
folk. Alt  i  alt  kan  man  sige  -  det  fun- 


Nordisk  Distributions  Center  har  siden  1967  fra  denne  bygning  i  Vassingrød  betjent  de 
hellige  og  Kirkens  enheder.  foto:  ndc 


Ny  teknik  og  dygtige  medarbejdere 

Nu  gik  det  bare  fremad.  Antallet 
af  bøger  øgedes  i  hurtig  rækkefølge, 
og  moderne  teknik  holdt  sit  indtog. 
En  DURA  f aktureringsautomat  blev 
anskaffet.  Her  viste  vores  japanske 
medarbejder,  Tomoyoshi  Chiba, 
sine  færdigheder  med  at  jonglere 
med  maskinens  hulkort,  som  Jens 
Tage  Nørregård  Jensen  iøvrigt  hav- 
de programmeret  dvs."hullet"- 
hvad  der  gav  ham  tilnavnet  "Jens 
Mangehul".  Tomoyoshi  Chiba  blev 
en  sand  mester  i  at  betjene  maski- 
nen -  kortene  fløj  gennem  luften  og 
ned  i  maskinen  og  på  plads  igen  i 
sådan  fart,  at  alle  tabte  mælet. 
Arbejdsbyrden  voksede  og  i  1973 
blev  en  KIENZLE  6012  S  magnet- 
kort- computer  anskaffet,  både  i 
Tyskland,  England  og  i  Lynge.  Det 
var  et  stort  skridt  fremad,  selvom 
man  i  dag  næppe  ville  være  impo- 
neret over  disse  maskiners  kapaci- 
tet og  formåen,  men  de  hjalp  os 
med  at  klare  opgaverne  og  forenkle 
systemerne. 


fornuftig  måde.  Det  skyldtes  måske 
et  godt  program  og  vores  beskedne 
krav.  10  MB  var  ovenikøbet  mere  end 
vi  kunne  tilkomme  iflg.  computerad- 
ministrationen i  USA. 

Større  arbejdsindsats  med  færre 
ansatte 

I  takt  med  indførelsen  af  moder- 
ne teknik,  mindskedes  antallet  af 
ansatte  på  distributionscentret. 
Hvor  vi  før  var  12  ansatte,  reducere- 
des antallet  efterhånden  til  5  og  det- 
te til  trods  for  at  omsætningen  man- 
gedobledes, og  at  vi  fik  lov  til  at 
forhandle  tempelklædninger  og 
administrere  Stjernen  for  alle  5  lan- 
de. At  administrere  Stjernen  var 
ikke  så  lidt  af  en  opgave.  At  få 
søskende  i  de  fire  lande  til  at  forstå, 
at  vi  behøvede  at  få  besked  om 
adresseændringer,  af-  og  tilmeldin- 
ger var  hårdt.  Men  efterhånden, 
som  respekten  for  vores  arbejde 
øgedes,  blev  også  førnævnte  proble- 
mer næsten  løst  ved  at  vi  konstant 


gerede  bare.  Alle  havde  den  rette 
opfattelse  af  at  "tjene",  at  være  ser- 
vice-minded,  at  føle  glæden  ved 
arbejdet,  at  føle  sig  som  et  "team". 
Ja,  vi  havde  gode  tider.  Alle  var  vil- 
lige til  at  gå  den  ekstra  mil.  Vi  klare- 
de opgaven  til  trods  for  den  stigen- 
de strøm  af  materialer.  Og  hvis  man 
så  tænker  på,  hvad  vi  havde  af 
materialer  i  1967,  nemlig  ca.  500 
vareenheder  mod  3000  i  1990,  ja  så 
kan  man  forstå,  at  vi  havde  rigeligt 
at  se  til,  men  takket  være  bedre  tek- 
nisk udstyr  kunne  vi  klare  det.  Man- 
ge har  besøgt  distributionscentret, 
også  prominente  gæster!  Vi  kan 
nævne:  Harold  B.  Lee  i  1967,  John 
H.  Vandenberg  og  Victor  L.  Brown, 
Marion  G.  Romney  i  1968  og  andre 
generalautoriteter,  missionspræsi- 
denter  og  kunder  fra  hele  Skandi- 
navien. 

Smertelig  besked 

1994  var  for  os  et  smerteligt  år! 
Fra  højere  sted  havde  man  besluttet 

at  lukke  flere  af  de  mindre  distribu- 
tionscentre, herunder  også  Lynge. 
Uvisheden  om  det  endelige  tids- 
punkt var  næsten  ikke  til  at  bære  og 
bevirkede  ofte  mismod  og  stress. 
Arbejdsglæden:  ja,  enhver  kan  for- 
stå, at  den  havde  det  ikke  så  godt 
mere.  Alle  fik  deres  opsigelse  med 
fratrædelse  til  31.  juli  1998  efter 
hvilken  dato  Nordisk  Distributions 
Center  i  Lynge  er  historie.  Efter  den- 
ne dato  vil  alle  distributionscentrets 
aktiviteter  være  overflyttet  til  Frie- 
drichsdorf  i  Tyskland,  dog  med 
undtagelse  af  vor  dejlige  og  skatte- 
de "Kentucky-Fried-Chicken-par- 
ty"-tradition,  som  nu  desværre  også 
får  en  ende.  Vi  kan  trøste  os  med,  at 
vi  gennem  mange  år  havde  en  god 
arbejdsplads,  som  har  givet  os  man- 


ge udfordringer  og  mange  glæder. 
Det  har  været  en  dejlig  opgave  at 
kunne  tjene  andre,  at  være  med  til 
at  udbringe  Kirkens  materialer  og 
at  følge  med  i  væksten  i  Skandinav- 
ien. 

Tak  til  alle  vore  kunder 

Vi  vil  benytte  lejligheden  til  at 
bringe  en  hjertelig  tak  til  vore  man- 
ge kunder,  både  private  og  enheder 
rundt  omkring.  Vi  har  mødt  megen 
påskønnelse  for  vores  arbejde, 
både  mundtligt  og  skriftligt.  Det 
har  varmet  og  har  ansporet  til 
ekstra  indsats.  Vi  ønsker  alle  vore 
kunder  al  mulig  fremgang  og  føler 
os  overbeviste  om,  at  også  Tysk- 
land vil  gøre  deres  yderste  for  at 
yde  bedst  mulige  service.  Hvad 


med  personalet?  Ja,  Kurt  Voss  fal- 
der for  aldersgrænsen,  hvilket  vil 
sige,  at  den  15.  august  1998  vil  han 
være  folkepensionist  med  "ret  til 
mimrekort".  Arnt  Valgren  går  på 
førtidspension,  Brenda  Pedersen 
tager  et  sabbatsår,  Riitta  Nielsen 
har  muligvis  et  andet  job  i  udsigt, 
og  Lis  Billeskov  Jansen  søger  med 
flid  et  andet  job.  En  personlig  tak 
til  alle  medarbejdere  for  mange  års 
samarbejde  og  godt  kammeratskab. 
Mon  ikke  alle  vil  savne  vores  gode 
arbejdsplads?  Vi  tror  det!  Må  Gud 
velsigne  jer  og  være  med  jer  fremo- 
ver. 


Kurt  Voss 
Lynge,  6.  maj  1998 


Ny  missionspræsident 
i  Danmark 


Som  ny  missionspræsident  i  Dan- 
mark er  kaldet  Byron  A.  Rasmus- 
sen, som  er  61  år  gammel  og  kom- 
mer fra  Gilbert  12.  Ward  i  Gilbert 
Arizona  Val  Vista  Stav.  Præsident 
Byron  A.  Rasmussen  har  undervist  i 
tempelforberedelse,  har  tjent  som 
patriark,  tidligere  rådgiver  i  stavs- 
præsidentskabet,  assistent  til  stavs- 
præsidenten,  højrådsmedlem, 
biskop  og  medlem  af  biskoprådet, 
wardsmissionsleder  samt  som  missi- 
onær i  Danmark  fra  1956-1959. 

Præsident  Rasmussen  har  arbej- 
det som  institutlærer  og  er  uddannet 


fra  College  of  Southern  Utah,  har  en 
bachelorgrad  i  gymnastik  og  biologi 
fra  Utah  State  University  samt  en 
magistergrad  i  børns  udvikling  og 
familieforhold  fra  BYU. 

Han  er  født  i  Provo  i  Utah,  som  søn 
af  F.  Blaine  og  Eva  Jane  Hiken 
Rasmussen,  og  giftede  sig  med  Myma 
Limt.  Hun  har  imdervist  i  tempeLfor- 
beredelse  og  er  tidligere  rådgiver  i 
stavspræsidentskaber  for  Unge  Piger 
og  Primary,  bestyrelsesmedlem  i 
Hjælpeforeningen,  sekretær  til  patri- 
arken og  leder  af  wardets  ressource- 
center. Søster  Rasmussen  er  uddannet 


Præsident  Byron  A.  Rasmussen  og 
søster  Myma  Rasmussen,  nyt 
missionspræsidentpar  fra  juni  1998. 

FOTO:  CN 


på  Henager  School  of  Business  og  er 
født  i  Nephi  i  Utah  som  datter  af 
Eugene  og  Mildred  McPherson  Lunt. 

Ny  forpligtelse  til  tjeneste 

for  den  enkelte 


Stavskonferencen  i  København  stav 
25.  og  26.  april  1998 
i  kirkebygningen  på  Maglegårds  Alle. 


Under  præsidium  af  præsident 
Kerr  fra  områdepræsidentska- 
bet fik  vi  på  en  fornyende  måde  sat 
fokus  på  vores  forpligtelse  til  at  tjene 
den  enkelte  efter  Kristi  forbillede. 


(L&P  4).  Desuden  formidles  tjene- 
sten gennem  styrende  råd,  ledet  i  en 
kærlig  ånd  i  hjemmet  og  Kirken.  Og 
præsident  Jens  Kristoffersen  gav 
eksempel  på  tjenersindet  gennem 


Mishandling  kan  være  psykisk  eller 
fysisk,  og  den  kan  være  udført 
bevidst  eller  ubevidst.  "Kommuni- 
kation i  kærlighed  er  løsningen,  idet 
vi  må  se  hinanden  som 


Præsident  Johan  S.  Koch  i  samtale  med  sin  andenrådgiver,  præsident 
Ole  Madsen,  samt  med  præsident  William  Kerr,  andenrådgiver  i 
områdepræsidentskabet,  som  præsiderede  over  konferencen. 

FOTO:  BS 


Lederskabsmødet  lørdag  eftermid- 
dag omhandlede  hjemmelærerun- 
dervisningen  som  rygraden  i  denne 
tjeneste  og  den  nødvendige  forud- 
sætning for  missioneringen. 

Lørdag  aften 

Under  det  fælles  grens-,  wards- 
og  stavsråd  lørdag  aften  mindede 
præsident  Ole  Madsen  os  om,  at  vi 
har  de  dyder,  som  er  en  forudsæt- 
ning for  denne  tjeneste:  Tro,  kund- 
skab, mådehold,  kærlighed  osv. 


Søster  Lkj^j.  , 

Un.e  P       '^'''^  talte  til  f  — 
^ge  Pigers  tema.  ^"''"^ 

beretningen  om,  hvor- 
dan Johannes  den  Elskede  i  en  høj 
alder  ofrede  sig  for  en  ung  mand, 
der  efter  sin  dåb  var  kommet  på 
afveje. 


^gen  om 


celestiale  væse- 


ner. 


Kommunikation  i  kærlighed 

Stavspræsident  Johan  Koch 
opmuntrede  til  at  gennemgå  familie- 
proklamationen i  de  samme  råd, 
ligesom  han  efter  generel  anmod- 
ning fra  Brødrene  advarede  imod 
mishandling  af  ægtefælle  og  børn. 


Profetens  udfordring  -  vil  blive 
opfyldt 

Ældste  Kerr  fortalte  en  beretning 
fra  profeten  Brigham  Youngs  tid.  Da 
en  stor  gruppe  danskere  var  ankom- 
met til  Saltsødalen,  bad  Brigham 
Yoimg  en  hel  koloni  af  hellige,  der 
boede  100  km  nord  for  Salt  Lake 

City,  om  at  flytte  fra  deres  frugtbare 
dal  til  et  mindre  attraktivt  område  - 
for  at  gøre  plads  til  de  danske  pione- 
rer! Præsident  Kerr  mindede  os  om, 
at  vi  også  i  dag  har  mulighed  for  at 
følge  en  profets  udfordring.  Præsi- 
dent Hinckleys  profetiske  opmun- 
tring til  at  fordoble  medlemstallet  i 
Danmark  var  en  meddelelse  om, 
hvad  der  kan  ske  gennem  vore 
anstrengelser  -  og  hvad  der  vil  ske! 
Om  familieforhold  henviste  han  til 
Lehis  eksempel  på  en  fars  kærlige 
måde  at  formane  sine  børn  på.  Han 
talte  dernæst  om  missionering  og 
om  at  fastholde  de  nye  medlemmer 


og  ældste  Ballard  vil  komme.  Det 
har  vist  sig,  at  Kirken  ikke  er  i  besid- 
delse af  den  mulige  oprindelige  ind- 
vielsesbøn,  hvorfor  Brødrene  har 
besluttet  at  foretage  en  ny  indvielse. 
Med  udgangspimkt  i  beretningen 
om  sin  egen  og  søster  Kochs  dåb  i 
havet  ved  Bomholm  talte  præsident 
Koch  om  glæden  ved  vidnesbyrd. 
"Lad  det  være  en  glæde,  som  flytter 
bjerge  -  deriblandt  det  største  bjerg, 
os  selv!" 

3  talere 

Søster  Lis  Nielsen,  stavens  præsi- 
dentinde  for  Unge  Piger,  gennemgik 


Personlig  hilsen  fra  profeten 

Ældste  Kerr  fra  områdepræsi- 
dentskabet afsluttede  mødet  med  at 
overbringe  en  personlig  hilsen  fra 
præsident  Gordon  B.  Hinckley  og 
De  Tolv.  Han  bar  dernæst  en  brænd- 
ende vidnesbyrd  om  Jesu  Kristi 
guddommelighed.  Ligeledes,  at  vi 
har  et  ansvar  i  partnerskab  med 
Gud  for  at  bringe  evangeliet  ud  til 
verden.  "Her  i  Danmark  er  I  de 
bedst  egnede  til  at  gøre  det."  Den 
ånd,  vi  har  hos  os  på  grund  af  per- 
sonlig efterlevelse  af  evangeliet,  vil 
bibringe  vore  søskende  uden  for 
Kirken  en  åndelig  følelse  af,  at  vi 


Missionspræsident  Knud  B.  Andersen  og  hustru,  søster  Konferencedeltagerne  nød  at  tale  sammen  efter  konferencen. 

Nunne  D.  Andersen  i  tænksomt  øjeblik  ved  deres  sidste  foto:  bs 

stavskonference  på  Sjælland  som  missionspræsidentpar. 

FOTO:  BS 


ved  at  sørge  for,  at  alle  har  en  ven,  et 
ansvar  og  bliver  næret  germem  Guds 
ord.  "Et  kald  som  hjemmelærer  eller 
besøgslærerinde  sammen  med  en 
god  kammerat  er  en  fortrinlig 
begyndelse." 

7.  juni  1998  -  Danmarks  indvielse 

Under  søndagens  konferencemø- 
de  bekendtgjorde  præsident  Koch,  at 
Danmark  ville  blive  indviet  til  evan- 
geliets forkyndelse  ved  et  særligt 
møde  søndag  den  7.  juni  1998  på 
Maglegårds  Allé.  Præsident  Monson 


Unge  Pigers  tema  og  påpegede,  at 
gode  vaner  leder  til  guddommelig- 
hed. 

Søster  Nunne  Andersen  udtrykte 
sin  store  glæde  over  missionerin- 
gen og  sin  missionærkammerat. 
Missionspræsident  Knud  B.  Ander- 
sen fremhævede,  at  vi  er  Guds 
børn,  og  at  Gud  i  sin  store  kærlig- 
hed har  givet  os  handlefrihed.  De 
rette  valg  sikrer  Åndens  vejledning 
i  vores  liv.  Vi  kan  gengælde  Guds 
kærlighed  ved  at  "lade  vores  lys 
skinne". 


har  noget  helt  specielt.  "De  vil 
huske  ånden,  Helligånden,  mere  end 
de  vil  huske  vore  ord."  Kærlighed  i 
familien  og  i  vor  kirkeenhed  er 
grundlaget. 

Yd  efter  evne 

Alt  i  alt  en  opbyggende  og  dejlig 
konference,  som  vakte  til  eftertanke 
og  en  bøn  (lørdag  aften)  om  at  det,  vi 
yder,  må  være  i  overensstemmelse 
med  det,  vi  evner. 

Helge  Nørrung 


AUGUST  1998 

7 


Stavskonf  erence  i  Århus 
Stav  den  2.  og  3.  maj  1998. 


Førsterådgiver, 
Pete  Meline, 
stavspræsident 
Erik  Rifttersgård 
samt  nndenråd- 
giiH'r  Miclinel 
I^nulseii  talte  alle 
ZH'd  stai'skoiife- 
rejieeii  i  Århus  og 
Herning  2.-  3.  maj 
1998. 

FOTO:  I  D 


Konferencens  tema  var:  ''Og  lad  jer  selv  opbygge''  (1  Pet  2:5). 
Konferencen  var  under  præsidium  af  stavspræsident  Erik  Ryttersgård. 
Lørdag  den  2.  maj  afholdtes  præstedømmets  lederskabsmøde  o^  et  møde  for 
stavs-,  wards-,  og  grensråd  i  kirken.  Langenæs  Alle  31,  Århus. 
Konferencens  hovedmøde  søndag  den  3.  maj  blev  afholdt  i  Hernings  Kongrescenter. 
Til  stede  var  bl.  a.  missionspræsident  Knud  B.  Andersen  og  søster  Andersen 

samt  stavens  patriark  Kaj  Krammer. 


Studium  af  skriften 

Efter  opretholdelse  af  Kirkens 
generalautoriteter  og  stavens  funkti- 
onærer, sang  et  kor  bestående  af 
medlemmer  fra  stavens  nordlige 
enheder.  Herefter  talte  førsterådgi- 
ver i  stavspræsidentskabet  Pete 
Meline  om  betydningen  af,  at  vi 
hver  dag  afsætter  tid  til  at  studere  i 
skriften.  Hvis  vi  læser  6  sider  om 
dagen,  kan  vi  nå  alle  standardvær- 
kerne i  løbet  af  et  år,  sagde  Pete 
Meline,  og  fortsatte:  Vi  bør  passe 
dette  studium  med  lige  så  stor 
regelmæssighed,  som  vi  passer  vore 
måltider.  Vi  har  brug  for  åndelig 
næring  og  for  tid  til  at  meditere  for 
gennem  Ånden  at  opnå  en  større 
forståelse.  Gennem  studium  af  skrif- 
ten havde  han  fået  en  stor  beundring 


for  Kristus,  der  modstod  fristelsen  i 
ørkenen  og  gav  sit  liv  for  vores  frel- 
se. Vi  er  ikke  kaldet  til  at  dø,  men  til 
at  yde  vores  bedste.  Ikke  alene  er  det 
af  betydning,  hvad  vi  gør,  men  også 
hvad  vi  ikke  gør.  Pete  Meline  slutte- 
de med  en  bøn  om,  at  vi  må  få  ånde- 
lig næring  gennem  studium,  så  vi 
kan  yde  vores  bedste  og  tjene  vores 
næste,  så  vi  derved  kan  opnå  frelse. 

Ær  din  far  og  din  mor 

Jette  Mathiasen  talte  om,  at  man- 
ge ældre  mennesker  føler  sig  ensom- 
me og  hjælpeløse.  Mange  har  glemt 
det  5.  bud:  Ær  din  far  og  din  mor.  Vi 
bør  vise  vore  forældre  respekt, 
kærlighed  og  hjælpsomhed  afhæn- 
gig af  deres  alder  og  fysiske  og  men- 
tale tilstand.  Jesus  er  vores  forbille- 


de. På  korset  drog  han  omsorg  for 
sin  moder,  idet  han  pålagde  Johan- 
nes at  tage  sig  af  hende.  Jette  Mathi- 
asen fortalte  en  beretning  om  en  sol- 
dat, der  holdt  vagt  ved  en  gammel 
mands  dødsleje  en  hel  nat.  Plejeper- 
sonalet troede,  den  døende  var  sol- 
datens far,  men  det  viste  sig,  at  han 
var  soldaten  fuldstændig  fremmed. 
Soldaten  havde  gjort  det  af  ren 
næstekærlighed . 

Tilgivelse  og  prøvelser 

Kvorumspræsident  i  Herning, 
Jens  Jensen,  talte  om  tilgivelse,  og 
han  opfordrede  præstedømmets 
ledere  til  at  bede  om  Åndens  vejled- 
ning for  at  kunne  dømme  og  tilgive 
retfærdigt.  Brigham  Young  har  sagt: 
"Den,  der  bliver  fornærmet  uden 

grund,  er  et  fjols.  Den,  der  bliver  for- 
nærmet af  god  grund,  er  også  et 
fjols."  Tilgivelse  kan  sammenlignes 
med  et  slangebid,  det  vigtigste  er 
ikke  at  slå  slangen  ihjel,  men  at  få 
giften  ud  af  kroppen. 

Andenrådgiver  i  stavspræsident- 
skabet  Michael  Paulsen  talte  om,  at 
vores  tro  skal  prøves.  Vi  har  fået  sto- 
re løfter,  og  vi  skal  have  tro  på  dem 
for  at  kunne  udholde  de  prøvelser, 
vi  skal  gennemgå.  Efter  at  Adam  og 
Eva  var  uddrevet  af  Edens  Have 
gennemgik  de  mange  trængsler,  og 
de  bad  til  Herren.  Først  efter  mange 
dage  åbenbarede  en  engel  sig  for 
dem.  Styrken  til  at  gå  gennem 
prøvelser  skal  samles  i  "de  fede  år". 
Evangeliet  er  den  sikre  havn  på 
livets  oprørte  hav. 

Vibeke  Ring  Andersen  fra  Århus 
sagde,  at  vi  trods  krise  i  øjeblikket  har 
det  godt  i  et  velordnet  samfund.  Vi 
har  først  og  fremmest  evangeliet.  Hun 
fortalte  om  en  skuffende  oplevelse  i 
forbindelse  med  Kirkens  udstilling  i 
Århus  for  nylig,  hvilket  havde  givet 
hende  et  vidnesbyrd  om  Satans  eksi- 
stens. Helligånden  kan  hjælpe  og  styr- 
ke os  for  evangeliet  er  sandt. 

Tro 

Søster  Nurme  Andersen  talte  ud 
fra  ordene  'Frygt  ikke  -  tro  kun!'  Dis- 
se ord  blev  sagt  til  Jarius,  da  han 
frygtede  for  sin  datters  liv.  En  sådan 


tro  udviste  den  blodsottige  kvinde, 
der  blot  ville  røre  ved  Mesterens 
kappe,  for  så  vidste  hun,  at  hun  ville 
blive  rask.  Grænseløs  tro  og  tillid  til 
Herren  kan  udvirke  mirakler,  sagde 
Søster  Andersen  og  sluttede  med  et 
citat  fra  Mormons  bog,  hvor 
Ammon,  der  var  en  stor  missionær, 
udtalte:  "Jeg  vil  ikke  rose  mig  af  mig 
selv,  men  jeg  vil  rose  mig  af  Herren." 

Missionspræsident  Knud  B.  Ander- 
sen fortalte,  at  i  forhold  til  sidste  år  er 
der  sket  en  stor  fremgang  med  missio- 
neringen  takket  være  missionærernes 
og  medlemmernes  indsats.  Han  cite- 
rede derefter  fra  Mosiah  3:19,  der 
siger,  at  det  naturlige  menneske  er  en 
fjende  af  Gud,  medmindre  det 
omvender  sig  og  bliver  som  et  barn. 
Vi  må  have  lydighed  og  tillid  til  Gud 
for  at  finde  en  løsning  på  vore  kriser. 

Evangeliets  genoprettelse  begynd- 
te med  en  fattig  bondedreng,  der  gik 
ud  i  skoven  og  bad  til  Gud.  I  dag  er 
vi  en  verdensomspændende  kirke 
med  58.000  missionærer  i  160  lande. 
Lad  os  glæde  os  over  fremgangen  og 
bruge  begejstringen  til  at  vinde  yder- 
ligere fremgang,  sluttede  præsident 
Andersen. 

Lev  efter  en  højere  lov 

Stavspræsident  Erik  Ryttersgård 
indledte  med  at  fortælle,  at  Danmark 
den  7.  juni  får  besøg  af  to  generalau- 
toriteter, der  vil  indvie  landet  til  mis- 


sionering. Det  kan  nemlig  ikke  bevi- 
ses at  være  sket  nogensinde,  til  trods 
for  at  der  har  været  missionærer  i 
Danmark  i  næsten  150  år.  Vi  må  rea- 
gere på  det,  sagde  stavspræsidenten, 
og  handle  i  tro,  så  der  vil  ske  store 
ting.  Efter  at  have  fuldført  Kirkens 
plan  for  fremgang,  sluttende  med 
indgåelse  af  tempelægteskab,  er  der 
mulighed  for  at  fortsætte  udviklin- 
gen ved  at  indgå  til  Herrens  hvile. 
Det  betyder  ikke  at  dø,  men  det  er  en 
tilstand,  der  kan  opnås  i  dette  liv. 
Det  højere  præstedømme  i  sin  fylde 
giver  os  mulighed  for  at  se  Guds 
ansigt  og  leve,  sagde  stavspræsiden- 
ten og  henviste  til  ordene  i  Hebræer- 
brevet 8:10-11,  hvor  der  står,  at  Guds 
love  er  skrevet  i  mermeskenes  hjer- 
ter. Moseloven  var  skrevet  på  sten- 
tavler, men  den  højere  lov,  som  Kri- 
stus gav  os,  er  skrevet  i  vore  hjerter. 
Moseloven  sagde:  "Du  må  ikke  slå 
ihjel."  Men  den  højere  lov  påbyder 
os  at  elske  vores  næste  som  os  selv. 
Stavspræsidenten  fortsatte  med  at 
sige:  Vi  kan  tjene  ud  fra  lovens  bog- 
stav, og  så  har  vi  opfyldt  kravet,  men 
når  vi  engagerer  os  og  har  hjertet 
med,  kan  vi  se  Guds  ansigt  og  leve. 
Familien  er  vigtig,  har  Kirken  altid 
sagt,  og  det  siger  den  stadig,  men  vi 
skal  huske  at  vise  vore  børn  et  godt 
eksempel  og  lade  dem  se,  at  vi  også 
har  tid  og  kræfter  til  at  tjene. 

Henning  Jensen 


rw-t  T  X  "I 

Hvem  Tror  Hvad 


Kirken  deltog  i  udstillingen 
"Hvem  Tror  Hvad^'i  Ride- 
huset i  Aarhus,  26.-29.  marts 
Ved  denne  udstilling 
deltog  Jesu  Kristi  Kirke  af 
Sidste  Dages  Hellige,  Indre 
Mission,  Dialogcentret, 


Scientology,  Adventisterne, 
Islam,  Unification  Church, 
Bahai'i  samt  Margaretha 
Pedersen,  hvorimod  alle  de 
kristne  frikirker  havde 
meldt  fra,  fordi  der  deltog 
andre  kristne  trossamfund. 


Bedt  om  at  deltage 

Sidste  efterår  fik  PA-komiteen  i 
Aarhus  stav  en  henvendelse  fra  mes- 
searrangør Birgit  Merete  Rasmussen, 
som  havde  en  idé  om  at  lave  en 
udstilling  med  deltagelse  af  alle 
interesserede  kirkesamfund  og  reli- 
giøse retninger  i  Danmark,  og  efter- 

/  udstillingen  i  Ridehuset  i  Århus  var 
Frelseren  en  central  del.       foto:  tk 


Mange  var  nødt  til  selv  at  kigge  og  finde  ud  af 
tingene,  fordi  de,  som  betjente  standen,  havde  hænderne  fulde. 


FOTO:  TK 


som  fordoblingen  af  medlemstallet 
ligesom  ikke  rigtigt  var  på  trapperne 
med  de  kendte  tiltag,  besluttedes  det 
i  samarbejde  med  stavspræsident 
Erik  Ryttersgård,  at  vi  skulle  vove 
pelsen. 

Hvorfor  deltog  vi? 

Det  blev  til  nogle  hektiske,  men 
absolut  interessante  måneder  med 
planlægning  og  praktisk  arbejde.  For 
ikke  at  gå  helt  skævt  i  planlægnin- 
gen var  vi  nødt  til  at  starte  helt  fra 
bunden  for  at  finde  ud  af,  hvorfor  vi 
i  grunden  ønskede  at  være  med.  Vi 
blev  enige  om,  at  vi  ikke  skulle  ud 
og  "omvende"  folk,  men  at  de 
besøgende  ville  komme,  fordi  de  var 
interesserede  i  at  vide  noget,  og  der- 
for også  ville  være  åbne  for  informa- 
tion. Dermed  ville  vores  opgave  bli- 
ve at  vække  interessen  og  fortælle, 
hvordan  man  kimne  få  mere  at  vide. 
Desuden  håbede  vi,  at  deltagerne  fra 
de  andre  kirkesamfund,  som  vi  ger- 
ne vil  i  dialog  med,  også  ville  være 
mere  åbne  end  til  daglig. 

Målet 

Så  vores  mål  blev  1)  at  øge  kend- 
skabet til,  at  Kirken  eksisterer,  at  vi 
tror  på  Kristus  som  Guds  Søn  og 
vores  Frelser,  at  Herrens  kirke  var 
blevet  genoprettet  ved  Joseph  Smith, 
og  at  vi  ser  familien  som  den  vigtig- 
ste institution  i  samfundet,  2)  at  vi 
respekterer  andres  tro  og  ønsker  at 
samarbejde  med  dem  om  de  ting,  vi 
kan  blive  enige  om,  til  gavn  for 
vores  fælles  samfund. 

Arbejde,  arbejde 

Derefter  blev  møder  holdt  (!), 
materialer  udarbejdet,  klippet  og 
klistret,  skrevet  og  printet  og  printet, 
farvepartroner  blev  indkøbt  og 
brugt  og  brugt,  meget  blev  kasseret 
og  nyt  forsøgt  og  mange  overvejel- 
ser og  ideer  blev  vendt  imdervejs,  og 
mange  telefonsamtaler  til  Birgit 

Merete  Rasmussen  med  spørgsmål 
om,  hvordan  man  overhovedet  gør 
med  sådan  en  messe.  Det  var  en 
travl  og  givende  oplevelse,  hvor  vi 
høstede  mange  erfaringer. 

Da  udstillingen  løb  af  stablen  i 
dagene  26.-29.  marts  syntes  vi  selv, 
at  vi  kunne  være  resultatet  bekendt, 
og  standen  blev  da  også  flittigt 
besøgt.  Vi  ved  ikke,  hvor  mange  der 
besøgte  os,  men  vi  kunne  i  hvert  fald 
ikke  nå  at  betjene  flere. 

Større  interesse  end  vi  kunne  klare 

Mange  var  nødt  til  selv  at  kigge 
og  finde  ud  af  tingene,  fordi  de,  som 
betjente  standen,  havde  hænderne 
fulde.  Så  det  var  jo  i  sig  selv  positivt. 
Mange  bad  om  Kirkens  adresse  og 
spurgte  om,  de  kimne  komme  på  be- 
søg en  søndag,  og  mange  fik  materiale 
med  hjem  om  Kirken.  99%  af  gæsterne 
var  positivt  indstillet  og  ønskede  at 
vide  mere  om  os  og  vores  tro. 

Pressen  viste  også  en  positiv 


interesse,  og  udstillingen  fik  omtale 
flere  gange  både  i  de  trykte  og  æter- 
bårne medier.  Temaerne,  som  vi  hav- 
de valgt  var:  Frafaldet,  genoprettel- 
sen, Jesus  Kristus,  familien,  nøgletal, 
fakta  samt  Tabemakelkoret. 

Tabemakelkoret  og  Kirkens 
videoer 

Kent  Gade  Olesen  fra  Dansk 
Tabemakelkorselskab  havde  velvilligt 
stillet  monitor  og  video  samt  en  mas- 
se CD-er  til  rådighed  og  lavet  en  lodt- 
rækning hver  time  alle  dagene,  hvor 
de  heldige  fik  et  kassettebånd  med 
koret.  Derudover  fik  vi  også  mulig- 
hed for  løbende  at  vise  Kirkens  video- 
er (Sammen  for  evigt.  Den  fortabte 
Søn  m.fl.)  på  fjernsyn  i  et  separat  rum. 

Paneldebat  byggede 
"venskabsbroer" 

Den  første  dag  deltog  stavspræsi- 
dent  Ryttersgård  i  en  paneldebat  med 
deltagelse  af  en  repræsentant  fra  hver 


kirke,  og  tog  bagefter  kontakt  til  alle 
de  medvirkende  trossamfund,  hvor 
han  fik  bygget  nogle  gode  broer  af 
venskab. 

Kom  ud  af  busken:  De  kan  godt 
lide  os! 

I  det  hele  taget  var  hele  arrange- 
mentet præget  af  god  vilje  blandt  de 
medvirkende.  Ingen  "gik  efter  hin- 
anden" i  negativ  forstand,  og  udta- 
lelsen fra  en  repræsentant  for  Indre 
Mission:  "Inden  jeg  kom  med  her, 
syntes  jeg,  at  I  var  nogle  underlige 
nogen,  men  det  syntes  jeg  ikke  læn- 
gere", rammer  nok  hovedet  på  søm- 
met og  understreger,  at  det  ikke  har 
været  forgæves,  at  vi  deltog  -  og  ikke 
mindst:  At  hvis  vi  skal  vende  folks 
mening  om  os,  så  skal  vi  se  at  kom- 
me ud  af  busken,  så  de  i  det  mindste 
kan  se  os! 

Tove  Bisgaard 
Medlem  af  PA-komiteen  i  Aarhus 
Stav  og  medlem  af  Fredericia  Ward. 


Der  var  stor  interesse  for  materialer  om 
Kirken  blandt  de  besøgende.  foto:  tk 


De  gode  råd  fra  pjecen 
"Ægteskahsbacillen"  havde  en 
prominent  plads. 

Fra  "Den  gamle 
Redacteurs  billeder'' 

"Den  som  ikke  husker  sin  fortid,  har  ingen  fremtid" 


På  bagsiden  står: 

Presse-fotograf  Stoffer  Odense. 
Kender  du  noget  hertil, 
så  skriv  til  os. 


Her  er  ingen  informationer  på 
bagsiden. 

Er  der  nogen  blandt  vore  læsere, 
som  kan  fortælle  os,  hvem  vi  ser?  Så 
skriv  til  os. 

På  bagsiden  står; 

Dansk  Billed  Central,  Kastanievej  8  C. 
5376. 

Er  der  nogen,  som  ved,  hvor  vi  er,  og 
hvem  der  var  med?  Så  skriv  til  os. 


På  bagsiden  står: 

Festen  for  de  ældre  Søskende  i  Aarhus 
den  2.  August  1951 
Er  der  nogen,  som  ved,  hvem  der  var 
med?  Så  skriv  til  os. 


På  bagsiden  står: 

Dansk  Billed  Central,  Kastanievej  8  C.  5376. 

Er  der  nogen,  som  ved,  hvor  vi  er  og  hvem  der 

var  med?  Så  skriv  til  os. 


Hiælp  os  med  at  huske  den  nære  fortid.  Kirkenyt 

'  Qi     .      ..-I         ^  128  Borups  Allé  128 1  th 

3KriV  til  os:  2000  Frederiksberg 

For  3.  år  i  træk 
holdt  EVU 
påskestævne  på 
Maglegårdsalle 


En  del  af  deltagerne  fra  påskestævnet  i  Nyhavn. 


FOTO:  ELP 


Enlige  fra  hele  Danmark,  samt 
nogle  stykker  fra  Sverige  og  en 
enkelt  fra  Norge,  mødtes  fra  torsdag 
til  lørdag  i  påsken. 

Københavns  Stavs  EVU-repræsen- 
tant  Lisbeth  Voss  havde  sørget  for  et 
stævne,  hvor  der  skete  lidt  af  hvert. 

Sportsaktivitet 

Vi  startede  med  frokost  om  torsda- 
gen, hvorefter  der  var  sportsaktivite- 
ter. Der  blev  spillet  både  volleyball  og 
badminton,  samt  flere  forskellige  stil- 
lesiddende spil.  De  sidste  foregik 
oppe  på  scenen,  så  man  kunne  følge 
med  i  de  aktive  spil,  og  samtidig 
have  risikoen  for  at  blive  involveret 
ved  at  få  en  bold  i  hovedet. 

Selvom  vi  er  Herrens  folk,  og  vi 
beder  vores  bønner,  er  vi  desværre 
ikke  altid  forskånet  for  uheld.  Lissi 
Sønderskov  fra  Allerød  faldt  så 
uheldigt,  at  Kurt  Andersen  og  Jørn 
Jensen  måtte  køre  hende  på  skade- 
stuen. På  hospitalet  beholdt  de  des- 
værre Lissi,  fordi  hendes  arm  var 
brækket  flere  steder.  Vi  andre  kunne 
ikke  gøre  andet  end  at  bede  for  hen- 
de, hvilket  vi  gjorde. 

Enlige  og  Familieproklamationen 

Efter  aftensmaden  havde  vi  en 
fireside  ved  stavspræsident  Johan 
Koch  og  hans  hustru  Lisa  Koch.  De 
talte  om  familieproklamationen.  Der 
blev  både  talt  om,  hvordan  vi  som 
enlige  kan  bruge  proklamationen  i 
vores  dagligdag  på  linie  med  alt 


andet  skrift,  samt  hvilke  forpligtigel- 
ser det  ene  køn  har  i  forhold  til  det 
andet,  når  det  gælder  indgåelse  af 
ægteskabet.  Et  meget  alvorligt  emne, 
som  vi  heldigvis  altid  kan  få  lidt  sjov 
ud  af,  ellers  er  den  'enliges'  situation 
jo  ikke  til  at  klare. 

Efter  det  gode  budskab,  gik  vi  i 
oasen  og  dansede. 

Karen  Blixen  og  f  orrådsmad 

Fredag  mødtes  vi  til  morgenmad, 
hvorefter  Bent  Jørgensen  gav  et 
imderholdende  foredrag  om  Karen 
Blixen,  samt  et  indblik  i  nogle  af  de 
religiøse  aspekter  i  'Barbettes  Gæste- 
bud'. Da  nogle  af  os  bagefter  så  fil- 
men, lagde  vi  efter  Bents  oplæg 
mærke  til  flere  detaljer,  end  vi  ellers 
ville  have  set. 

Andre  valgte  en  workshop,  hvor 
Heidi  Ringheim  fra  Allerød  lærte 
dem  at  lave  lækker  f orrådsmad.  Vi 
spiste  det  sammen  til  frokost,  og  der 
blev  ikke  levnet  ret  meget,  fordi  det 
smagte  dejligt. 

Rigtige  turister  og  Grande  fest 

Om  eftermiddagen  tog  vi  ind  og 
så  Christiansborg  slotkirke.  Bagefter 
tog  vi,  til  ære  for  dem,  der  gerne  vil- 
le se  den  lille  havfrue,  ud  til  Gefion- 
springvandet  og  gik  ned  til  Langeli- 
nie. Det  var  ret  koldt,  så  det  blev 
ikke  til  den  lange  gåtur.  Nogle  tog 
en  tur  videre  op  af  strandvejen, 
mens  andre  tog  hjem  for  at  hvile  sig 
lidt  inden  aftenens  Grande  fest 


begyndte.  Ines  havde  pyntet  op  i 
meget  flot  jungle-stil.  Erling  Knud- 
sen havde  lavet  en  dejlig  3  retters 
menu,  som  vi  alle  nød,  mens  vi  hyg- 
gede os  sammen.  Derefter  var  der 
diskotek  ved  Per  Larsen,  som  i  de 
gode  gamle  dage.  Dansegulvet  blev 
igen  flittigt  brugt. 

På  rundtur  i  København 

Lørdag  morgen  kl.  10.15  skulle  vi 
mødes  på  trappen  til  Københavns 
rådhus.  Lidt  senere  var  vi  nødt  til  at 
tage  et  billede  af  den  'stakkels'  ene 
mand  blandt  alle  pigerne,  som  var 
mødt  til  tiden.  Vi  fik  hermed  for- 
håbentlig aflivet  myten  om,  at  det 
altid  er  pigerne,  der  kommer  for 
sent.  Ved  hjælp  af  mobiltelefoner 
sluttede  de  manglende  mænd  sig 
senere  til  selskabet. 

Jytte  Olsen  fra  Amager  gren  ledte 
os  rundt  i  H.C.  Andersens  Køben- 
havn. Hun  fortalte  om  flere  bygninger, 
der  ikke  eksisterer  mere,  men  histori- 
erne var  spændende.  Rundturen  slut- 
tede ved  Nyhavn,  og  så  gik  det  for 
nogen  i  lidt  for  rask  galop  tilbage  til 
Hovedbanegården,  hvor  der  var  al 
den  pizza  og  salat,  vi  kunne  spise. 

En  afslappet  afslutning 

Om  eftermiddagen  var  aktiviteten 
valgfri,  og  vi  blev  hurtig  enige  om, 
at  vi  havde  gået  nok  i  den  meget  fri- 
ske luft.  Vi  tog  tilbage  til  Maglegårds 
Allé,  hvor  alle  sad  eller  lå  og  sov, 
snøftede  eller  kom  med  kommenta- 

rer  til  videoen  'Ridderne  om  det 
rtmde  bord'. 

Selvom  vi  ikke  var  forfærdelig 
sultne,  spiste  vi  dog  alligevel  igen. 


Denne  gang  alle  de  gode  rester  fra 
hele  stævnet.  Og  så  var  der  dans 
igen,  og  endnu  engang  var  danse- 
gulvet godt  fyldt  op  hele  tiden. 


Sidst  på  aftenen  ryddede  vi  alle 
sammen  op,  og  sagde  tak  for  et  dej- 
ligt stævne.  Vi  glæder  os  til  at  ses 
igen  til  næste  år.  RED 


3.  wards  hjælpeforenings  minilejr 


■'r  *>,■<•  ',-1 


Der  bliver  spist  med  rigtigt  spejderbestik  og  kopper  der 
umuligt  kunne  gå  i  stykker.  foto:  elp 


Det  var  selvfølgelig  srålende  solskin,  selvom  metreologerne 
havde  lovet  regnvejr.  foto:  elp 


Trods  strejke  og  manglende  ben- 
zin drog  søsteme  fra  3.  ward  alli- 
gevel til  Bastbjeglejren  ved  Ganløse 
den  1.  og  2.  maj. 

Det  var  nogle  år  siden,  vi  sidst 
havde  været  på  minilejr,  og  vi  glæ- 
dede os  meget  til  at  opleve  det  igen. 
Hullerne  i  vejen  op  til  lejren  var  ikke 
blevet  mindre,  end  vi  huskede  dem 
fra  tidligere,  men  alle  kom  frem. 

Mad  hygge  og  dejlig  natur 

Arrangørene  havde  sørget  for,  at 
der  var  en  dejlig  tre  retters  menu, 
som  blev  indtaget.  Snakken  gik 
lystigt  indtil  nogen  fik  den  idé,  at  en 
gåtur  i  det  dejlige  vejr  ville  være  en 
god  ting.  De  fleste  gik  med,  men 
ikke  alle  lige  langt.  En  gruppe  skulle 
bare  lige  en  tur  rundt  om  en  lille  sø, 
men  nogle  af  de  andre  blev  lidt 
bekymret,  da  det  efterhånden  var  ret 
mørkt,  og  de  ikke  var  kommet  hjem. 
Da  de  endelig  kom  hjem,  viste  det 
sig  også,  at  deres  ene  sø  var  blevet  til 
tre  og  en  bjergbestigning,  men  det 
havde  været  en  dejlig  tur. 

Så  var  det  tid  til  lejrbål  og  Susan- 
ne Perkins  spillede  guitar  til  alle  de 
lejrsange,  vi  kunne  huske,  og  adskil- 


lige af  kirkesangbogens  gode  sange. 

'Pensionisterne'  blev  beskyldt  for 
at  have  snakket  hele  natten,  men  de 
var  vist  ikke  de  eneste,  ihvertfald 
var  vi  kun  nogle  få  stykker,  der  fik 
sovet  en  del  den  nat.  Men  som  én 
udtalte,  er  man  jo  heller  ikke  taget 
på  minilejr  for  at  sove. 

Kirsten  Meilsøe  og  Ulla  Madsen 
sørgede  for  at  vi  fik  sunget  flagsang 
midt  i  morgenmaden,  og  så  var  alle 
vist  vågne. 

Motion  og  relationer  på  mange 
måder 

Om  formiddagen  var  der  tre  gan- 
ge to  workshops  at  vælge  imellem. 

Først  kimne  man  være  med  hos 
Ellen  Haibrock,  der  talte  om  relatio- 
ner. Deltagerne  blev  rigtigt  sat  på 
arbejde  med  at  beskrive  først  de 
følelser,  der  er  i  et  godt  forhold,  og 
hvilke  karakterer  den  anden  har  for 
at  få  os  til  at  føle  sådan.  Siden  skulle 
følelserne  fra  de  negative  relationer 
beskrives,  og  hvilke  karaktertræk 
den  anden  havde.  Vi  talte  så  lidt  om, 
hvordan  vi  kan  holde  os  på  den 
positive  side,  og  påvirke  vore  relati- 
oner ved  at  vælge  de  karaktertræk. 


som  fremmer  et  godt  samvær.  Samti- 
dig havde  andre  været  med  Birgit 
Hatting  på  skovtur,  og  de  havde 
også  oplevet  en  del.  De  talte  både 
om  landingsbane  for  rumskibe  og 
marsmænd,  da  de  vendte  hjem.  Hel- 
digvis var  de  ikke  blevet  taget  med 
til  Mars,  så  de  næste  to  workshops 
kurme  fortsætte. 

Kirsten  Pedersen  fra  1.  ward  sør- 
gede for,  at  vi  kunne  lære  silkema- 
lingens spændende  kunst,  samtidig 
med  at  Pia  Klestrup  havde  arobics 
med  de  aktive  på  gårdspladsen. 

De  sidste  to  muligheder  var  af- 
spænding med  Line  Toft,  hvor  alle 
endte  med  at  blive  så  afspændte,  at  de 
faldt  i  søvn.  Imens  fortalte  Michael 
Sprehn  om  'Hvorfor  Mars  er  så  svær 
at  nå',  og  det  var  ikke  de  små  grønne 
marsmænd,  han  talte  om,  men  dem 
der  er  flyttet  til  jorden  for  længe  siden. 
Vi  fik  nogle  forskellige  tips  om,  hvor- 
dan vi  bedre  kan  leve  sammen  med 
dem,  der  var  efterladt  derhjemme. 

Efter  frokost  og  en  hurtig  opryd- 
ning og  rengøring  kunne  vi  alle  ven- 
de hjem.  Tak  til  Elpida  og  Charlotte 
Leit  og  Regitze  Victor  for  en  dejlig  tur. 

Eva  Pallesen  fra  3.  ward 

Forårskoncert  i  Odense 

'"Koret  lyser  af  begejstring/'  udtalte  en  tilhører, 
som  overværede  en  meget  flot  fælleskoncert  i  forbindelsen 
med  wardskonf  erencen  i  Odense  2.  Ward  den  25.  april. 


Martin  Riedel 
Claes  Knudsen 

FOTO:  BL 


Anne  Marie  Birk 


Søster  Stine  Ilskov  var  vært  for  en 
stor  forsamling,  da  16  ældster  og 
højpræster  lagde  flot  ud  med  salmen 
"Tjenere  for  Himlens  Konge  være", 
ledet  af  broder  Edmund  Nielsen. 

Herefter  sang  missionærerne 
"Fremad  Herrens  stridsmænd". 

Flere  solier  blev  fremført: 

Søster  Trine  Kreiberg  sang  smukt 
"Amazing  Grace",  assisteret  af  bro- 
der Rudi  Schacht. 

Broder  Edmund  Nielsen  sang 
med  sikker,  erfaren  stemme  "Ave 
Verum",  ledsaget  af  broder  Orla 
Knudsen  på  violin  og  søster  Maria 
Larsen  ved  flyglet. 

Søster  Anne  Marie  Birk  sang  med 
sine  17  år  særdeles  talentfuldt  "Smo- 
ke  gets  in  your  eyes",  akkompagne- 
ret af  sin  mor,  søster  Carol  Birk. 

Søster  Sofie  Vestergaard  Poulsen 


sang  "Du  skal  plante  et  træ"  og  "Et 
nyrmende,  syngende,  pigeligt  sprog" 
klart  og  rent  med  søster  Maria  Lar- 
sen ved  flyglet. 

Broder  Shane  Curtis  fremførte 
"Bring  him  home"  fra  Les  Miserables 
med  fyldig  stemme  og  med  hustruen 
søster  Charlotte  Curtis  ved  flyglet. 

På  bratsch  spillede  søster  Annette 
Christiansen  Boe  "Sarabande"  af 
Tartini  samt  "Tro  i  hvert  et  fodtrin", 
akkompagneret  af  sin  mand,  Per 
Boe,  der  er  uddannet  organist  og 
som  sådan  fungerer  i  Folkekirken  - 
smukt  og  harmonisk  fremført. 

Stor  spændvidde 

Et  stort  kor,  dirigeret  af  søster 
Anette  Boe  og  med  søster  Maria  Lar- 
sen ved  flyglet  sang  følgende  sange: 
1  Danmark  er  jeg  født",  "I  skovens 
dybe,  stille  ro",  "Natten  er  så  stille", 
"To  move  a  mountain",  "Like  an 
eagle".  Go  ye  now  in  peace,  "Led 
milde  lys",  "Frelser,  lad  mig  følge 


dig"  og  til  slut  "Du,  som  har  tændt 
millioner  af  stjerner." 

Pæne  ord  med  på  vejen 

Broder  Rudi  Schacht  har  kom- 
menteret korets  præstation  med  føl- 
gende: "Vi  har  i  Odense  et  kor,  der 
lyser  af  begejstring  for  både  sang  og 
samvær,  takket  være  dirigenten,  som 
med  driftighed  formår  at  få  sangene 
til  at  klinge  og  fylde" 

Korets  ældste  medlem  er  71  år  og  er 
mor  til  dirigenten  og  det  yngste  med- 
lem er  13  år  og  datter  af  dirigenten. 

En  dejlig  musikalsk  aften  blev 
afrundet  af  præsident  Pete  Meline, 
som  er  førsterådgiver  i  stavspræsi- 
dentskabet,  der  bl.a.  gav  udtryk  for, 
hvordan  musikalske  toner  kan  åbne 
sindet  for  en  i  forvejen  stærk  tekst. 

Biskop  Karl  Over  Ilskov  afslutte- 
de med  bøn,  og  for  aftenens  tilrette- 
læggelse kan  vi  takke  musikfor- 
mand, broder  Lars  Birkmose. 

